**Suplement i Certifikatës për kualifikimin profesional,**

**PRODHIM BIMOR, Niveli III në KSHK, referuar nivelit III të KEK**

**Individi është i aftë:**

* Tё kryejё llogaritje tё thjeshta ekonomike qё lidhen me veprimtaritё profesionale të prodhimit bimor.
* Të bëjë organizimin e vogël të punës në punimet që lidhen me prodhimin bimor.
* Të interpretojë, plotësojë dhe përgatisë dokumentacionin teknik të prodhimit bimor.
* Të zbatojë standardet e profesionit që lidhen me punimet dhe shërbimet në prodhimin bimor.
* Të përgatisë tokën për mbjelljen e kulturave të ndryshme të arave.
* Të kryejë mbjelljen e kulturave të ndryshme të arave.
* Të kryejë shërbimet agroteknike ndaj kulturave të ndryshme të arave.
* Të kryejë vjeljen dhe ruajtjen e prodhimit të kulturave të ndryshme të arave.
* Të zbatojë rregullat e sigurisë në punë e të mbrojtjes së mjedisit gjatë kryerjes së punëve dhe shërbimeve në prodhimin bimor.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në profilin “Prodhim bimor”, niveli III në KSHK, referuar nivelit III të KEK, e pajis individin me certifikatën të punonjësit të kualifikuar për këtë kualifikim. me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës për:

• t’u punësuar në ndërmarrje publike ose biznese private për prodhim bimor dhe ferma të ndryshme të prodhimeve bujqësore;

• vetëpunësim në veprimtari që lidhen me prodhimin bimorë.

Me përfundimin e kualifikimit profesional “Prodhim bimor”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).